સાબરકાંઠા જિલ્લામાં ખોટી માપણીની ૩૧મી ડિસેમ્બર સુધીમાં ૧૭ હજારથી વધુ અરજીઓ આવી હતી. જેમાંથી માત્ર ૪,૩૯૮ અરજીઓનો ગત મે માસ દરમિયાન નિકાલ કરવામાં આવ્યો હતો.અત્રે ઉલ્લેખનીય છે કે ખાનગી એજન્સી દ્વારા કરાયેલ જમીન માપણીમાં મોટા ભાગના કિસ્સાઓમાં જમીનોનો કબ્જો અન્ય ખેડૂતને બતાવી દેવાયો હોય અથવા કોઇની જમીનમાં વધારો થયો હોય તો ઘણા કિસ્સામાં જમીનો ઘટી ગઇ હોય. આ ઉપરાંત જયારે ખેડૂતો પોતાના ૭-૧૨ના ઉતારા લેવા ગ્રામ પંચાયતમાં જાય ત્યારે નવા ઉતારામાં નવા સર્વે માપણીમાં દર્શાવેલી જમીનમાં ઘણી બધી વિસંગતાઓ જોવા મળી છે. ખેડૂતોએ વાંધા અરજીઓ સાથે લેખીત રજૂઆત કરતા તંત્ર હરકતમાં આવ્યું છે અને અરજીઓની ચકાસણીની કામગીરી બાદ મંજૂર કરવા માટેની કાર્યવાહી કરાઇ છે.